[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 19.9.2007

KOM(2007) 537 endelig

BERETNING FRA KOMMISSIONEN TIL RÅDET

om opfølgning af dechargeafgørelserne for 2005 (Resumé) – Rådets henstillinger {SEK(2007)1186}

INDHOLDSFORTEGNELSE

INDLEDNING 3

I. Rådets henstilling vedrørende det almindelige budget 4

A) Indledning (Kommissionens arbejdsdokument, punkt 1-4) 4

B) Revisionserklæring (DAS) med underbyggende oplysninger(Kommissionens arbejdsdokument, punkt 5-6) 4

C) Kommissionens interne kontrol (Kommissionens arbejdsdokument, punkt 7-9) 5

D) Budgetforvaltning (Kommissionens arbejdsdokument, punkt 10-12) 5

E) Indtægter (Kommissionens arbejdsdokument, punkt 13-21) 5

F) Den fælles landbrugspolitik (Kommissionens arbejdsdokument, punkt 22-26) 6

G) Strukturforanstaltninger (Kommissionens arbejdsdokument, punkt 27-31) 6

H) Interne politikker, herunder forskning(Kommissionens arbejdsdokument, punkt 32-38) 7

I) Foranstaltninger udadtil (Kommissionens arbejdsdokument, punkt 39-46) 8

J) Førtiltrædelsesstrategi (Kommissionens arbejdsdokument, punkt 47-52) 8

K) Administrationsudgifter (Kommissionens arbejdsdokument, punkt 53-62) 8

L) Finansielle instrumenter og bankaktiviteter(Kommissionens arbejdsdokument, punkt 63-65) 9

II. Revisionsrettens særberetninger(Kommissionens arbejdsdokument, punkt 66-84) 9

III. De Europæiske Udviklingsfonde(Kommissionens arbejdsdokument, punkt 85-87) 9

INDLEDNING

I EF-traktatens artikel 276 og Euratom-traktatens artikel 180b fastsættes det, at "Kommissionen træffer alle egnede foranstaltninger til at efterkomme bemærkningerne i afgørelserne om decharge og andre bemærkninger fra Europa-Parlamentet i forbindelse med afholdelsen af udgifterne samt de kommentarer, der ledsager de henstillinger om decharge, som Rådet vedtager. Kommissionen aflægger efter anmodning fra Europa-Parlamentet eller Rådet beretning om, hvilke foranstaltninger den har truffet på baggrund af disse bemærkninger og kommentarer, navnlig om instrukserne til de tjenestegrene, der varetager budgettets gennemførelse. Sådanne beretninger tilsendes ligeledes Revisionsretten"[1].

Kommissionen har derfor udarbejdet opfølgningsberetninger vedrørende Rådets henstilling af 27. februar 2007 og de beslutninger, som Europa-Parlamentet vedtog den 24. april 2007. Den foreliggende opfølgningsberetning omhandler Rådets henstillinger i forbindelse med decharge for 2005. En separat opfølgningsberetning omhandler de henstillinger, Parlamentet fremsatte i forbindelse med decharge for regnskabsåret 2005[2].

De sammenfattende opfølgningsberetninger, som offentliggøres på alle EU's officielle sprog, suppleres af Kommissionens arbejdsdokumenter, der indeholder detaljerede svar på hver enkelt henstilling fra både Rådet og Parlamentet. I svarene angives det, hvilke foranstaltninger Kommissionen agter at træffe eller allerede har truffet, og hvilke henstillinger Kommissionen ikke vil eller ikke kan efterleve. På grund af den begrænsede oversættelseskapacitet offentliggøres de fuldstændige arbejdsdokumenter kun på engelsk, fransk og tysk. Hvert kapitel i de sammenfattende beretninger indeholder henvisninger til numrene på de relevante henstillinger i arbejdsdokumenterne.

Dechargeafgørelserne for 2005 indeholder i alt 87 henstillinger fra Rådet til Kommissionen. Kommissionen mener, at de nødvendige foranstaltninger allerede er truffet for 32 henstillingers vedkommende. For 54 andre henstillingers vedkommende vil Kommissionen træffe de foranstaltninger, Rådet har anbefalet. Endelig er der én af henstillingerne, som Kommissionen ikke kan godkende, og den vil derfor ikke træffe de ønskede foranstaltninger[3].

I. RÅDETS HENSTILLING VEDRØRENDE DET ALMINDELIGE BUDGET

A) Indledning (Kommissionens arbejdsdokument, punkt 1-4)

Kommissionen er helt enig med Rådet i, at det er vigtigt, at den finansielle forvaltning til stadighed forbedres, og at kontrolen foregår korrekt og effektivt. Den offentliggjorde i juli 2007 en statusrapport om gennemførelsen af handlingsplanen for en integreret struktur for intern kontrol, og der vil blive offentliggjort en endelig rapport om gennemførelsen af handlingsplanen i begyndelsen af 2008. Den endelige rapport vil komme til at indeholde en første gennemgang af de forskellige aktioners indvirkning på sikkerheden og konklusioner om den fremtidige konsolidering af den integrerede struktur for intern kontrol.

I lyset af erfaringerne er en række aktioner under handlingsplanen for en integreret struktur for intern kontrol blevet finpudset for at sætte yderligere gang i forøgelsen af sikkerheden; hovedvægten er lagt på direkte central forvaltning, og der er foretaget en nøje vurdering af kontrollens omkostningseffektivitet. Grundlaget vil være på plads ved udgangen af 2007, hvorefter den integrerede kontrolstruktur kan begynde at få den forventede indvirkning på sikkerheden.

Desuden peger Kommissionen i sin årlige sammenfatning over resultaterne på management-området på en række svagheder i udformningen og anvendelsen af kontrolsystemerne, og den fremlægger passende afhjælpende foranstaltninger og rapporterer om gennemførelsen heraf. I den sammenfattende rapport for 2006 understreges behovet for at udvikle indikatorer for transaktionernes lovlighed og formelle rigtighed for at styrke sikkerheden i de årlige aktivitetsrapporter. Sådanne indikatorer vil blive obligatoriske fra og med de årlige aktivitetsrapporter for 2007.

B) Revisionserklæring (DAS) med underbyggende oplysninger (Kommissionens arbejdsdokument, punkt 5-6)

Med hensyn til regnskaberne har Kommissionen, når det har været muligt, korrigeret de fejl, som Revisionsretten fremhævede under sin revision vedrørende 2005. Kommissionen tog også hensyn til disse fejl og grundene til, at de var opstået, da den planlagde og gennemførte sin afslutning af regnskaberne for 2006, for at forsøge at undgå, at de opstår igen.

Kommissionen vil give Rådet oplysninger om inddrivelser, herunder de beløb, som medlemsstaterne har inddrevet i forbindelse med delt forvaltning. Oplysningerne vil i første omgang være baseret på uddrag af finansberetningen om EUGFL, Garantisektionen, og årsberetningen om gennemførelsen af strukturfondene samt noterne til det endelige regnskab for 2006.

Nedenfor gives der yderligere oplysninger om de foranstaltninger, som er truffet inden for de forskellige udgiftsområder.

C) Kommissionens interne kontrol (Kommissionens arbejdsdokument, punkt 7-9)

Som anbefalet af Rådet fortsætter Kommissionen sin indsats for at forbedre den finansielle forvaltning. Kommissionen har i sin handlingsplan for en integreret struktur for intern kontrol og i de handlingsplaner, som indgår i generaldirektoraternes årlige aktivitetsrapporter for 2006 med henblik på at rette op på de konstaterede svagheder, beskrevet en række foranstaltninger, som gennemføres for at forbedre kontrollen og sikkerheden.

Kommissionen indfører gradvis en bedre struktureret og homogen præsentation af generaldirektoraternes interne kontrolsystemer. Til brug for de årlige aktivitetsrapporter for 2006 er der udviklet en præcis model, der skal sikre en konsekvent præsentation af kontrolstrukturer og sikringsmidler. Det forventes, at formatet med tiden øger bevidstheden om kontrolstrukturer og sikringsmidler og bidrager til at påpege svagheder og finde forbedringer.

Hovedparten af de strukturer, som finansreformen har skabt siden 2000, er blevet gennemført, og nu, hvor der i hele Kommissionen er opnået de meget høj grad af overholdelse af de grundlæggende krav i de interne kontrolstandarder, er der indledt en ny fase, som sigter mod at gøre Kommissionens interne kontrolsystemer mere effektive. I 2006 påbegyndte man arbejdet med at revidere de interne kontrolstandarder med henblik på at lægge større vægt på at måle den interne kontrols effektivitet.

D) Budgetforvaltning (Kommissionens arbejdsdokument, punkt 10-12)

Kommissionen bemærker, at Rådet har hilst forbedringen af forvaltningen af budgettet i 2005 velkommen. Efter Kommissionens mening var stigningen i de uindfriede forpligtelser i 2005, specielt inden for strukturfondene, ikke uventet. Stigningen skyldtes hovedsageligt den store forøgelse af forpligtelserne for EU-10-landene (i overensstemmelse med Københavnsprofilen), mens betalingerne i forbindelse med disse programmer og projekter stadig var ret langsomme i opstartsfasen. Betalingerne til EU-15-programmerne steg igen i 2005. Det forhold, at antallet af frigørelser fortsat er begrænset, viser også, at n+2-reglen udgør et stærkt incitament for medlemsstaterne til at sikre, at udnyttelsesgraden er tilstrækkeligt høj.

Kommissionen lægger ligesom Rådet stor vægt på, at programmerne for perioden 2007-2013 vedtages hurtigt, og den aflægger regelmæssigt rapport til Rådet om dette spørgsmål. Overslagene og budgetteringen overvåges regelmæssigt i løbet af året. Det varslingssystem vedrørende budgetoverslag, som blev indført i 2006, bidrager til en god forvaltning af budgettet.

E) Indtægter (Kommissionens arbejdsdokument, punkt 13-21)

Kommissionen er ligesom Rådet tilfreds med, at Revisionsretten igen i 2005 vurderede, at de generelle resultater var tilfredsstillende, hvad angår regnskabernes pålidelighed og de underliggende transaktioners lovlighed og formelle rigtighed.

Kommissionen er i gang med at overveje Rådets anmodning om en generel analyse af de samlede udgifter til administration, forvaltning og kontrol på fællesskabsplan og i medlemsstaterne med hensyn til både ordningen vedrørende traditionelle egne indtægter og ordningen vedrørende egne momsindtægter, specielt for at finde ud af, hvilken fremgangsmåde der mest omkostningseffektivt vil give de pålidelige og sammenlignelige oplysninger, som er nødvendige for, at der kan foretages en meningsfuld vurdering.

Med hensyn til traditionelle egne indtægter overvejer Kommissionen, om det er muligt at udstikke yderligere retningslinjer for de nuværende procedurer vedrørende anvendelsen af systemet med B-regnskaber i medlemsstaterne og for de grundlæggende betingelser, som medlemsstaterne skal opfylde, når de afvejer beskyttelsen af Fællesskabets finansielle interesser og lettelse af handelen. Kommissionen er også i gang med at træffe de nødvendige foranstaltninger til at forbedre systemerne til behandling af sager om gensidig bistand.

Kommissionen og medlemsstaterne drøfter fortsat forbeholdene vedrørende moms og deres virkninger i Det Rådgivende Udvalg for Egne Indtægter. Med hensyn til BNI-indtægten vil Kommissionen foretage en mere direkte kontrol af udvalgte nationale aggregater, sådan som Revisionsretten krævede det under runden af BNI-kontrolbesøg i 2007-2009, og den vil fortsætte med at tilskynde til anvendelse af bedste praksis i forbindelse med udarbejdelsen af nationalregnskaber via BNI-udvalget. Kommissionen vil fremlægge et forslag om medtagelse af fordeling af indirekte målte finansielle formidlingstjenester (FISIM) i BNI i forbindelse med egne indtægter, når den mener, at alle medlemsstaterne er i stand til at gennemføre denne justering på en ensartet måde. Dette forventes at være tilfældet i 2008.

F) Den fælles landbrugspolitik (Kommissionens arbejdsdokument, punkt 22-26)

KOMMISSIONEN FORTSÆTTER SIT ARBEJDE MED AT OVERVÅGE, AT DET INTEGREREDE FORVALTNINGS- OG KONTROLSYSTEM (IFKS) ANVENDES FULDSTÆNDIGT OG KORREKT I ALLE MEDLEMSSTATERNE. I TILFÆLDE AF MANGLER VIL KOMMISSIONEN IKKE BETÆNKE SIG PÅ AT PÅLÆGGE FINANSIELLE KORREKTIONER.

Kommissionen har taget manglerne i olivenoliesektoren op, og regnskabsafslutningsprocedurerne er i gang. Hovedparten af olivenolieproduktionen er blevet integreret i enkeltbetalingsordningen. Støtten udbetales dermed ikke længere på grundlag af den producerede mængde, men på grundlag af areal, og den kontrolleres inden for rammerne af IFKS. Det burde medføre en betydelig reduktion af fejlrisikoen.

Med hensyn til udvikling af landdistrikter har Kommissionen også fulgt henstillingen om at rette op på de konstaterede svagheder. Hvad angår det midlertidige instrument til udvikling af landdistrikterne for visse nye medlemsstater, vil Kommissionens tjenestegrene fremlægge et arbejdsdokument for Komitéen for Landbrugsfondene, hvori de nye medlemsstater opfordres til at færdiggøre gennemførelsen af disse programmer senest den 16. oktober 2007, så man kan foretage den endelige afslutning af programmet efter beslutningen om regnskabsafslutning for 2007 i maj 2008.

G) Strukturforanstaltninger (Kommissionens arbejdsdokument, punkt 27-31)

KOMMISSIONEN er i gang med at gennemføre de foranstaltninger, som Rådet har anbefalet. I den periode, som den finansielle ramme for 2007-2013 dækker, forventes en række ændringer at mindske den administrative byrde i forbindelse med strukturudgifter. Det er hovedsagelig medlemsstaterne, der fastlægger støttebetingelserne, og for mindre programmer med en højere procentdel af national finansiering vil de i nogle tilfælde kunne anvende de nationale krav og procedurer i steder for EU's krav og procedurer. Samtidig vil kontrolrammen og Kommissionens mulighed for at overvåge, hvordan den fungerer, blive styrket af en række nye elementer, såsom en forudgående overensstemmelsesvurdering af de nationale systemer, som medlemsstaten skal afgive, inden der kan foretages mellemliggende betalinger, og en årlig revisionsudtalelse, som afgives af revisionsmyndigheden.

Kommissionen tilslutter sig princippet om, at kontrollen skal stå i et rimeligt forhold til de involverede risici og omkostninger. Som led i handlingsplanen for en integreret struktur for intern kontrol (KOM(2006)9 og KOM(2007)86) er den derfor i gang med at vurdere omkostningerne ved kontrollen i strukturfondene via en rundspørge. Kommissionen har også bedt medlemsstaterne om regelmæssigt at indsende oplysninger om de fejlprocenter, de finder under deres revisionsarbejde, idet de er indikatorer for risikoen. De indhentede oplysninger vil kaste lys over forholdet mellem omkostningerne ved og udbyttet af kontrollen og skabe en bedre balance. Samarbejdet mellem Kommissionen og medlemsstaterne videreudvikles fortsat på områder som rapportering, udveksling af revisionsresultater og harmonisering af revisionsstandarder. Der er blevet sat yderligere gang i denne langvarige udvikling med handlingsplanen og lovgivningen for perioden 2007-2013.

Kommissionen udsendte i 2006 retningslinjer for afslutningen af strukturfondsprogrammerne for 2000-2006 (C(2006)3424) og vil om kort tid udsende retningslinjer for afslutningen af projekterne under Samhørighedsfonden for samme periode. Den udsendte også en række dokumenter i 2006, hvori den beskrev god praksis inden for ledelseskontrol og den kontrol, som betalingsmyndigheden skal foretage, inden den attesterer udgifter.

I 2006 udsendte Kommissionen en vejledning om de oplysninger om inddrivelser og finansielle korrektioner, som medlemsstaterne skal indsende, og i begyndelsen af 2007 bad den alle medlemsstaterne om at indsende fuldstændige oplysninger om inddrivelser, annulleringer og endnu ikke inddrevne beløb for 2006 og for hele perioden 2000-2006. Kommissionen er begyndt at modtage oplysningerne og har til hensigt at opsummere dem i en rapport, der skal fremlægges i efteråret 2007.

H) Interne politikker, herunder forskning (Kommissionens arbejdsdokument, punkt 32-38)

KOMMISSIONEN ER ligesom Rådet bekymret over de svagheder, som Revisionsretten har opdaget. Den fortsætter med at forbedre sine kontrolsystemer som led i handlingsplanen for en integreret struktur for intern kontrol. Der er indført en flerårig strategi for formindskelse af den iboende risiko for godtgørelse af for højt ansatte omkostninger på forskningsområdet, som bl.a. omfatter en betydelig stigning i antallet af efterfølgende revisioner og styrkelse af ordningen med revisionspåtegninger. Desuden er der indført "vedtagne procedurer", så man har et obligatorisk sæt af procedurer for attestering af årsregnskaberne og attestering af den metode, som er beskrevet i standardtilskudsaftalen for det syvende rammeprogram for forskning (RP7). Disse foranstaltninger forventes at medføre et fald i fejlprocenten gennem bedre forebyggelse, afsløring og afhjælpning.

Under RP7 er der også truffet foranstaltninger til at forenkle reglerne for godtgørelse af omkostninger, herunder anvendelse af faste beløb for partnerlande for internationalt samarbejde inden for rammerne af tilskudsaftaler for indirekte aktioner. Kravene vedrørende tidsregistrering for forskere er klart fastsat i de betingelser for attestering af årsregnskaberne og attestering af metoden, der er knyttet som bilag til tilskudsaftalen, og skal attesteres af revisorerne. Kommissionen har også i 2007 offentliggjort en vejledning for støttemodtagerne.

Hvad angår de nationale agenturer, indeholder afgørelserne om indførelse af den nye generation af programmer vedrørende uddannelse og ungdom et omfattende sæt kontroller med hensyn til procedurer og interne kontrolordninger for at sikre og kontrollere, at transaktionerne er lovlige og formelt rigtige, og at aktiviteterne rent faktisk gennemføres og er støtteberettigede.

I) Foranstaltninger udadtil (Kommissionens arbejdsdokument, punkt 39-46)

SOM ANBEFALET AF RÅDET FORTSÆTTER KOMMISSIONEN MED AT FORBEDRE DEN MÅDE, BÅDE DE INTERNE OG DE EKSTERNE REVISIONER, FORVALTNINGSINDBERETNINGERNE OG overvågnings- og kontrolsystemerne fungerer på. Kommissionen vil bestræbe sig på at styrke den nuværende risikoanalyse yderligere og give mere fyldestgørende oplysninger om grundlaget for sin analyse. Den er opmærksom på de risici, som findes i relation til de organisationer, der står for gennemførelsen af projekterne, og har igennem de seneste år truffet en række foranstaltninger for at begrænse de potentielle virkninger heraf. Der er bl.a. tale om anvendelse og forbedring af bestemmelserne i standardkontrakten. For eksempel blev standardtilskudsaftalerne og de honorarbaserede tjenesteydelseskontrakter revideret i begyndelsen af 2006. De omfatter nu standardkrav om, at revisorerne skal foretage en udgiftskontrol, som modtagerne af fællesskabsmidler skal indsende, inden de endelige betalinger foretages. Disse nye krav er blevet revideret for at styrke kontrollen med overholdelsen af kontraktbetingelserne, herunder de betingelser, der vedrører procedurerne for offentlige indkøbsaftaler. EuropeAids Common Relex Information System (CRIS) gør det muligt at foretage relevante analyser, bl.a. efter, hvilken form for gennemførelsesorganisation eller forvaltningsmetode der er tale om. Systemet bliver løbende forbedret og justeret i overensstemmelse med udviklingen i ledelsesbehovene.

J) Førtiltrædelsesstrategi (Kommissionens arbejdsdokument, punkt 47-52)

SOM ANBEFALET AF RÅDET VIL KOMMISSIONEN FORTSÆTTE MED NØJE AT OVERVÅGE, AT DE NATIONALE OVERVÅGNINGS- OG KONTROLSYSTEMER FOR PROGRAMUDGIFTER UNDER FØRTILTRÆDELSESSTRATEGIEN FUNGERER EFFEKTIVT, SPECIELT INDEN FOR DE UDBETALENDE ORGANER UNDER SAPARD/IPARD. UNDER PHARE-PROGRAMMET HAR KOMMISSIONEN GJORT EN INDSATS FOR AT PRÆCISERE MOMSUDGIFTERS STØTTEBERETTIGELSE, OG DEN HAR MODTAGET OG BEHANDLET DE FLESTE AF DE ENDELIGE ERKLÆRINGER FRA DE NATIONALE MYNDIGHEDER. KOMMISSIONEN BEKLAGER LIGESOM RÅDET FORSINKELSERNE I AKKREDITERINGSPROCESSEN FOR PHARE OG ISPA I DET UDVIDEDE DECENTRALE IMPLEMENTINGSSYSTEM (EDIS). KOMMISSIONEN VAR IMIDLERTID NØDT TIL AT INSISTERE PÅ, AT DE NATIONALE ADMINISTRATIVE STRUKTURER SKULLE FORBEDRES YDERLIGERE, INDEN DER KUNNE GIVES ADGANG TIL AT ANVENDE EDIS.

K) Administrationsudgifter (Kommissionens arbejdsdokument, punkt 53-62)

KOMMISSIONEN HAR NOTERET SIG RÅDETS HENSTILLINGER VEDRØRENDE ADMINISTRATIONSUDGIFTER. MED HENSYN TIL NAP (DET NYE LØNNINGSSYSTEM) KAN ALLE ANVISNINGSBERETTIGEDE PÅ ANMODNING FÅ ADGANG TIL ALLE RAPPORTER, MEN DET ER OP TIL DE ANVISNINGSBERETTIGEDE I HVER INSTITUTION AT FASTLÆGGE DERES EGET SÆT AF KONTROLLER. PMO GENNEMFØRER SINE EGNE KONTROLLER, HERUNDER EN RÆKKE EFTERFØLGENDE KONTROLLER, OG I LYSET AF DE SENESTE ÅRS ERFARINGER MENER PMO, at dets eksisterende kontroller er tilstrækkelige, og har ikke på nuværende tidspunkt planer om at styrke sin efterfølgende kontrol yderligere. Hvad angår godtgørelse af udgifter til tjenesterejser, er Kommissionen i øjeblikket ved at revidere sine interne retningslinjer for personalets tjenesterejser i lyset af Revisionsrettens bemærkninger. De nye regler ventes vedtaget i begyndelsen af 2008.

Under dette udgiftsområde har Rådet også fremsat henstillinger vedrørende reguleringsorganerne. Kommissionen er enig med Rådet og Europa-Parlamentet i, at der bør lægges vægt på god forvaltningspraksis i og bedre regulering af organerne. Den mener, at vedtagelsen af udkastet til interinstitutionel aftale om rammer for europæiske reguleringsorganer (KOM(2005)59) i vidt omfang vil være med til at løse problemerne på de nævnte områder, herunder konsekvensanalyse, cost-benefit-betragtninger, evaluering og årlig rapportering. Kommissionen håber derfor, at Rådet kan gøre fremskridt på dette vigtige punkt i den nærmeste fremtid. Kommissionen respekterer fuldt ud reguleringsorganernes selvbestemmelsesret, men fortsætter i mellemtiden med at yde disse organer omfattende vejledning og støtte. De serviceniveauaftaler, som i 2006 blev indgået med mange reguleringsorganer på forskellige områder inden for administration og uddannelse[4], er et vigtigt eksempel på dette. Som anbefalet af Rådet har Kommissionen for første gang i sit foreløbige budgetforslag for regnskabsåret 2008 fremlagt en oversigt over organerne. Kommissionen har også forpligtet sig til at foretage en metaevaluering af de eksisterede decentrale organer.

L) Finansielle instrumenter og bankaktiviteter (Kommissionens arbejdsdokument, punkt 63-65)

KOMMISSIONEN ER I GANG MED AT TRÆFFE DE NØDVENDIGE FORANSTALTNINGER TIL AT GENNEMFØRE RÅDETS HENSTILLINGER OM FORVALTNING, OPFØLGNING OG AFSLUTNING AF PROGRAMMERNE VEDRØRENDE FINANSIELLE OPERATIONER, SÅSOM MEDIA II og ECIP, og til at indhente efterslæbet vedrørende kulforskningsprogrammerne. Desuden blev der den 16. januar 2007 indgået en revideret trepartsaftale mellem Revisionsretten, Den Europæiske Investeringsfond og Kommissionen.

II. REVISIONSRETTENS SÆRBERETNINGER ( Kommissionens arbejdsdokument , punkt 66-84)

RÅDET HAR FREMSAT EN RÆKKE HENSTILLINGER TIL KOMMISSIONEN VEDRØRENDE DE SÆRBERETNINGER, SOM REVISIONSRETTEN OFFENTLIGGJORDE I 2005 OG 2006. KOMMISSIONENS SVAR PÅ DISSE HENSTILLINGER FINDES I KOMMISSIONENS ARBEJDSDOKUMENT (PUNKT 66-84).

III. DE EUROPÆISKE UDVIKLINGSFONDE (Kommissionens arbejdsdokument, punkt 85-87)

KOMMISSIONEN HAR NOTERET SIG RÅDETS HENSTILLINGER VEDRØRENDE DE EUROPÆISKE UDVIKLINGSFOND e. Kommissionens vigtigste overvågnings- og kontrolsystemer er løbende blevet forbedret i de seneste år, bl.a. på grundlag af Revisionsrettens henstillinger. Der vil blive gennemført yderligere forbedringer i overensstemmelse med Kommissionens handlingsplan for en integreret struktur for intern kontrol, som behandler de vigtigste mangler i kontrolstrukturen. Der skal bl.a. ske en formalisering og harmonisering af præsentationen af de interne kontrolstrategier med det formål at give en generel oversigt over den interne kontrol og den hertil knyttede ansvarskæde og at dokumentere, hvordan hermed forbundne risici håndteres. Med hensyn til beretningen om den finansielle forvaltning af EUF behandlede Kommissionen de spørgsmål, som Rådet nævner, i beretningen for 2006.

* * *

[1] Jf. også artikel 147, stk. 1, i finansforordningen vedrørende det almindelige budget.

[2] Decharge for det almindelige budget, EUF og organerne for 2005.

[3] Jf. henstilling nr. 62.

[4] Se også de andre eksempler, som er nævnt i punkt 56 i arbejdsdokumentet.